ओवरलोडिंग की समस्या को लेकर ग्रामीणों ने किया प्रदर्शन
ढोढांकरीगांव में बिजली की ओवरलोडिंग समस्या सहित गांव में फैली बिजली लाइन के तारों के जमीन से छूने को लेकर परेशान ग्रामीणों ने जेवीवीएनएल अधिकारियों के खिलाफ प्रदर्शन कर समस्या के समाधान की मांग की। ग्रामीणों की समस्या को लेकर रविवार को रॉयल टाइगर लब चेयरमैन राजेंद्र यादव एवं पूर्व सरपंच अजीत यादव के नेतृत्व में विद्युत निगम की लापरवाही एवं घरेलू कनेक्शन मीटरों की संख्या के अनुरूप उच्च क्षमता का ट्रांसफॉर्मर नहीं दिए जाने से और ट्रांसफार्मर के बार-बार जल जाने से आहत ग्रामीणों ने जेवीवीएनएल के अधिकारियों के खिलाफ प्रदर्शन किया और समस्या के समाधान की मांग की।
राजेंद्र यादव ने बताया कि गांव में दो माह पूर्व ढीले तारों से एक गाय को शिव मंदिर के समीप करंट लग जाने के दौरान ग्रामीणों ने तत्परता से लाठी एवं डंडों से बड़ी मशक्कत के बाद बचाया था। इस मार्ग पर गांव के स्कूली बच्चे खेतों में किसानों का आवागमन रहता है। खेतों में आवागमन का मार्ग होने से इन बिजली के ढीले तारों से सदैव खतरा बना रहता है। उन्होंने बताया कि इस संबंध में कई बार निगम के अधिकारियों को अवगत कराया गया लेकिन समस्या का समाधान नहीं किया गया। वहीं गांव में दो दर्जन से अधिक घरेलू कनेक्शन होने के बावजूद 16 केवी का ही ट्रांसफॉर्मर दिया जाता है जिसके बार बार जल जाने की समस्या नियमित बनी रहती है। एक बार ट्रांसफॉर्मर जलने के बाद दस दिन अधिक समय बाद नए ट्रांसफॉर्मर के आने का इंतजार ग्रामीणों को करना पड़ता है। इस मौके पर नारायण सिंह चौहान, सुल्तान सिंह, बनवारीलाल, रामसिंह, सूरजभान, राजकुमार, इंद्राज सिंह, उमराव सिंह सहित काफी संख्या में मौजूद थे।
^नएट्रांसफॉर्मर के लिए ग्रामीणों के कनेक्शनों की फाइलें दिखवाकर प्रपोजल तैयार कर शीघ्र भेज कर समाधान किया जाएगा तथा ढीली लाइन को तुरंत लाइनमैन को भेज कर ऊंची करा दिया जाएगा। -ओपीअग्रवाल, कनिष्ठ अभियंता, जेवीवीएनएल, शाहजहांपुर।
जाट बहरोड़. जमीन पर गिरे तार को दिखाकर प्रदर्शन करते ग्रामीण।
hin_Deva hin_Deva hin_Deva hin_Deva hin_Deva